|  |  |  |
| --- | --- | --- |
| **ҚАЗАҚСТАН РЕСПУБЛИКАСЫ**  **ИНВЕСТИЦИЯЛАР ЖӘНЕ ДАМУ МИНИСТРЛІГІ**    **2018 жылғы «19» ақпан**  **№ 113**  **Астана қаласы** |  | **ҚАЗАҚСТАН РЕСПУБЛИКАСЫ**  **ҚАРЖЫ МИНИСТРЛІГІ**  **2018 жылғы «26» қаңтар**  **№ 74**  **Астана қаласы** |

**БІРЛЕСКЕН БҰЙРЫҚ**

**Техникалық реттеу шараларының сақталуын растау мақсаттары үшін техникалық реттеу саласындағы уәкілетті орган мен уәкілетті органның әкелінетін тауарлардың Еуразиялық экономикалық одақтың техникалық регламенттерінде, сондай-ақ Қазақстан Республикасының техникалық реттеу саласындағы заңнамасында белгіленген талаптарға сәйкестігін растайтын құжаттар туралы мәліметтерді, сондай-ақ осындай құжаттардан алынған мәліметтерді алмасу жөніндегі ақпараттық өзара іс-қимыл қағидаларын бекіту туралы**

«Қазақстан Республикасындағы кедендік реттеу туралы» 2017 жылғы 26 желтоқсандағы Қазақстан Республикасы Кодексінің 8-бабының   
2-тармағына сәйкес **БҰЙЫРАМЫЗ:**

1. Қоса беріліп отырған Техникалық реттеу шараларының сақталуын растау мақсаттары үшін техникалық реттеу саласындағы уәкілетті орган мен уәкілетті органның әкелінетін тауарлардың Еуразиялық экономикалық одақтың техникалық регламенттерінде, сондай-ақ Қазақстан Республикасының техникалық реттеу саласындағы заңнамасында белгіленген талаптарға сәйкестігін растайтын құжаттар туралы мәліметтерді, сондай-ақ осындай құжаттардан алынған мәліметтерді алмасу жөніндегі ақпараттық өзара іс-қимыл қағидалары бекітілсін.

2. Қазақстан Республикасы Қаржы министрлігінің Мемлекеттік кірістер комитеті (А.М. Теңгебаев) заңнамада белгіленген тәртіппен:

1) осы бұйрық бекітілген күнінен бастап күнтізбелік он күн ішінде оның мемлекеттік және орыс тілдерінде қағаз және электрондық нысандағы көшірмелерін Қазақстан Республикасы Нормативтік құқықтық актілерінің эталондық бақылау банкіне ресми жариялау және енгізу үшін «Республикалық құқықтық ақпарат орталығы» шаруашылық жүргізу құқығындағы республикалық мемлекеттік кәсіпорнына жіберуді;

2) осы бұйрықты Қазақстан Республикасы Қаржы министрлігінің интернет-ресурсында орналастыруды;

3) осы бұйрыққа қол қойылған күнінен бастап күнтізбелік он күн ішінде осы тармақтың 1) және 2) тармақшаларында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

3. Осы бұйрықтың орындалуын бақылау Қазақстан Республикасының Қаржы министрлігі Мемлекеттік кірістер комитетінің төрағасы  
А.М. Теңгебаевқа және Қазақстан Республикасының Инвестициялар және даму министрлігі Техникалық реттеу және метрология комитетінің төрағасы   
Ғ.Т. Дугаловқа жүктелсін.

4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| **Қазақстан Республикасының Инвестициялар және даму министрі**  **\_\_\_\_\_\_\_\_\_\_\_\_\_\_\_\_Ж. Қасымбек** | **Қазақстан Республикасының Қаржы министрі**  **\_\_\_\_\_\_\_\_\_\_\_\_\_\_\_ Б. Сұлтанов** |

Қазақстан Республикасы

Инвестициялар және

даму министрінің

2018 жылғы «19» ақпан № 113

Қазақстан Республикасы

Қаржы министрінің

2018 жылғы «26» қаңтар № 74

бірлескен бұйрықтарымен

бекітілген

**Техникалық реттеу шараларының сақталуын растау мақсаттары үшін техникалық реттеу саласындағы уәкілетті орган мен уәкілетті органның әкелінетін тауарлардың Еуразиялық экономикалық одақтың техникалық регламенттерінде, сондай-ақ Қазақстан Республикасының техникалық реттеу саласындағы заңнамасында белгіленген талаптарға сәйкестігін растайтын құжаттар туралы мәліметтерді, сондай-ақ осындай құжаттардан алынған мәліметтерді алмасу жөніндегі ақпараттық өзара іс-қимыл қағидалары**

**1-тарау. Жалпы ережелер**

1. Осы Қағидалар «Қазақстан Республикасындағы кедендік реттеу туралы» 2017 жылғы 26 желтоқсандағы Қазақстан Республикасы Кодексінің 8-бабы 2-тармағына сәйкес әзірленген Техникалық реттеу шараларының сақталуын растау мақсаттары үшін техникалық реттеу саласындағы уәкілетті орган мен уәкілетті органның әкелінетін тауарлардың Еуразиялық экономикалық одақтың техникалық регламенттерінде, сондай-ақ Қазақстан Республикасының техникалық реттеу саласындағы заңнамасында белгіленген талаптарға сәйкестігін растайтын құжаттар туралы мәліметтерді, сондай-ақ осындай құжаттардан алынған мәліметтерді алмасу жөніндегі ақпараттық өзара іс-қимыл қағидаларытәртібін (бұдан әрі – Тәртіп) айқындайды.

**2-тарау. Техникалық реттеу шараларының сақталуын растау мақсаттары үшін техникалық реттеу саласындағы уәкілетті орган мен уәкілетті органның әкелінетін тауарлардың Еуразиялық экономикалық одақтың техникалық регламенттерінде, сондай-ақ Қазақстан Республикасының техникалық реттеу саласындағы заңнамасында белгіленген талаптарға сәйкестігін растайтын құжаттар туралы мәліметтерді, сондай-ақ осындай құжаттардан алынған мәліметтерді алмасу жөніндегі ақпараттық өзара іс-қимыл тәртібі**

2. Қазақстан Республикасының Қаржы министрлігі Мемлекеттік кірістер комитеті ай сайынғы негізде есептік айдан кейін 5-і күніне дейінгі мерзімде Қазақстан Республикасы Инвестициялар және даму министрлігі Техникалық реттеу және метрология комитетіне байланыстың қорғалған арнасы бойынша «Қызмет бабында пайдалану үшін» белгісімен ілеспе хат ресімдей отырып, осы Қағидаларға 1-қосымшаға сәйкес шартты түрде шығарылған тауарларды қоса алғанда, тауарлар импорты бойынша сыртқы сауда саласындағы мәліметтерді ұсынады.

3. Қазақстан Республикасы Инвестициялар және даму министрлігінің Техникалық реттеу және метрология комитеті күн сайын есептік күннен кейінгі жұмыс күні сағат 10.00-ге дейін Қазақстан Республикасының Қаржы министрлігінің Мемлекеттік кірістер комитетіне байланыстың қорғалған арнасы арқылы осы Қағидаларға 2-қосымшаға сәйкес әкелінетін тауарлардың Еуразиялық экономикалық одақтың техникалық регламентінде, сондай-ақ Қазақстан Республикасының техникалық реттеу саласындағы заңнамасында белгіленген талаптарға сәйкестігін растайтын Құжаттар тізілімінен мәліметтерді (бұдан әрі – Тізілімнен алынған мәліметтер) жібереді.

4. Ақпарат XML, EXCEL, DBF, SQL форматында жолданады.

5. Қазақстан Республикасы Қаржы министрлігінің Мемлекеттік кірістер комитеті мен Қазақстан Республикасы Инвестициялар және даму министрлігінің Техникалық реттеу және метрология комитеті   
(бұдан әрі – мемлекеттік орган) мәліметтерді уақтылы жинауды және ұсынуды қамтамасыз етеді.

6. Мемлекеттік органдар ресми хатпен алмасу кезінде мәліметтерді дайындау, беру және қабылдау үшін жауапты лауазымды тұлғаларды тағайындау туралы бір біріне хабардар етеді.

**3-тарау. Қорытынды ережелер**

7. Қазақстан Республикасының заңнамасына сәйкес мемлекеттік органдар осы Қағидаларға сәйкес алынған мәліметтердің құпиялылығын сақтайды.

8. Мемлекеттік органдар құпиялылықты бұзғаны үшін Қазақстан Республикасының заңнамасына сәйкес жауапты болады.

Техникалық реттеу шараларының сақталуын растау мақсаттары үшін техникалық реттеу саласындағы уәкілетті орган мен уәкілетті органның әкелінетін тауарлардың Еуразиялық экономикалық одақтың техникалық регламенттерінде, сондай-ақ Қазақстан Республикасының техникалық реттеу саласындағы заңнамасында белгіленген талаптарға сәйкестігін растайтын құжаттар туралы мәліметтерді, сондай-ақ осындай құжаттардан алынған мәліметтерді алмасу жөніндегі ақпараттық өзара іс-қимылқағидаларына

1-қосымша

Қазақстан Республикасы Қаржы министрлігінің Мемлекеттік кірістер комитеті Қазақстан Республикасы Инвестициялар және даму министрлігінің Техникалық реттеу және метрология комитетіне беруі үшін шартты түрде шығарылған тауарларды қоса алғанда, тауарлар импорты бойынша сыртқы сауда саласындағы мәліметтер тізбесі

1. Жөнелтуші ел.

2. Тауарларға арналған декларацияның тіркеу нөмірі.

3. Декларациялаған Мемлекеттік кірістер департаменті.

4. Тауарлар шығарылған ел.

5. Бинес-әріптес.

6. Сыртқы экономикалық қызметке қатысушы.

7. Сыртқы экономикалық қызметке қатысушының жеке сәйкестендіру нөмірі/бизнес сәйкестендіру нөмірі.

8. Сыртқы экономикалық қызметке қатысушысының заңды мекенжайы.

9. Еуразиялық экономикалық одақтың Сыртқы экономикалық қызметі Тауар номенклатурасы бойынша тауар коды.

10. Тауардың атауы.

11. Тауарларға арналған декларациядан тауарды сипаттау.

12. Тауардың салмағы, нетто (килограммен).

13. Қосымша өлшем бірлігіндегі мөлшері

14. Тауардың орналасқан жері.

15. Сәйкестік туралы сертификат немесе әкелінетін өнімдерге сәйкестік туралы декларация берілген күні және нөмірі.

16. Тауардың шартты шығарылуы бойынша таңбасы.

17. Транзиттік декларациядан шекараны кесіп өтудің күні (болған жағдайда).

Техникалық реттеу шараларының сақталуын растау мақсаттары үшін техникалық реттеу саласындағы уәкілетті орган мен уәкілетті органның әкелінетін тауарлардың Еуразиялық экономикалық одақтың техникалық регламенттерінде, сондай-ақ Қазақстан Республикасының техникалық реттеу саласындағы заңнамасында белгіленген талаптарға сәйкестігін растайтын құжаттар туралы мәліметтерді, сондай-ақ осындай құжаттардан алынған мәліметтерді алмасу жөніндегі ақпараттық өзара іс-қимылқағидаларына

2-қосымша

Қазақстан Республикасы Инвестициялар және даму министрлігінің Техникалық реттеу және метрология комитеті Қазақстан Республикасы Қаржы министрлігінің Мемлекеттік кірістер комитетіне беруі үшін техникалық реттеу шараларын сақтауды растау үшін қажетті міндетті талаптарға әкелінетін тауарлардың сәйкестігінің сақталуын растайтын Құжаттар тізімімінен алынған мәліметтер тізбесі

Қазақстан Республикасы Инвестициялар және даму министрлігі Техникалық реттеу және метрология комитеті Қазақстан Республикасының Қаржы министрлігі Мемлекеттік кірістер комитетіне ұсыну үшін техникалық реттеу шараларын сақтауды растау үшін қажетті Құжаттар тізілімінен алынған мәліметтер тізбесі:

1. Өтініш берушінің тегі, аты, әкесінің аты (ол болған кезде)/атауы, мекенжайы, Жеке сәйкестендіру нөмірі/Бизнес сәйкестендіру нөмірі;

2. Дайындаушының (өндірушінің) атауы;

3. Еуразиялық экономикалық одақтың Сыртқы экономикалық қызметі Тауар номенклатурасы бойынша тауар коды (кодтары);

4. Тауарлар бойынша саңдық мәліметтер;

5. Талаптар сәйкестігіне сәйкестікті растау жүргізілген нормативтік құқықтық актілер және нормативтік құжаттар туралы ақпарат;

6. Нормативтік құқықтық актілердің талаптарына өнімдердің сәйкестігіне дәлел ретінде сәйкестікті растау жөніндегі органға өтініш берушінің ұсынған құжаттары туралы ақпарат, жүргізілген зерттеулер (сынақтар) және өлшеулер (сынақ хаттамасының күні мен нөмірі, сынақ хатамасын берген сынақ зертханасының атауы және аккредиттелген аттестатының нөмірі, шетелдік сертификаттың күні, нөмірі, оны берген органның атауы) туралы ақпарат;

7. Сәйкестік сертификатының (сәйкестік туралы декларация) қолданысын тоқтата тұру, жаңарту немесе тоқтату күні және себебі;

8. Сәйкестік сертификаты (сәйкестік туралы декларация) қолданысын ұзарту күні, мерзімі және оны ұзарту үшін негіздеме;

9. Сәйкестік сертификатына (сәйкестік туралы декларацияға) қосымша (қосымшалар) туралы мәлімет;

10. Сәйкестік сертификатын (сәйкестік туралы декларацияны) берген (тіркеген) сәйкестікті растау жөніндегі органның атауы, мекенжайы және аккредиттелген аттестат берілген күні және нөмірі;

11. Сәйкестік сертификатын (сәйкестік туралы декларацияны) берген (тіркеген) сертификация жөніндегі орган басшысының тегі, аты, әкесінің аты (ол болған кезде);

12. Сарапшы-аудитордың (сарапшының) тегі, аты, әкесінің аты (ол болған кезде), мекенжайы;

13. Оны сәйкестендіруге мүмкіндік беретін өнім туралы ақпарат;

14. Сәйкестік сертификатының (сәйкестік туралы декларацияның) тиісті позицияларында көрсетілген қосымша ақпараттар;

15. Сәйкестік сертификатының (сәйкестік туралы декларацияның) тіркеу нөмірі, сәйкестік сертификаты (сәйкестік туралы декларация) ресімделген бланкіні есепке алу нөмірі және оның қолданылу мерзімі.